open-index/open-wikipedia-markdown huggingface dataset:
ג'ורג' פרבדה

**ג'ורג' פרבדה** (באנגלית: **George Pravda**; 19 ביוני 1916 – 1 במאי 1985) היה שחקן תיאטרון, קולנוע וטלוויזיה צ'כוסלובקי.

## ביוגרפיה
פרבדה נולד בפראג בשם **ייז'י פרבדה** (Jiří Pravda). זמן קצר לאחר מלחמת העולם השנייה החל להופיע בתיאטרון הריאליסטי בפראג ושיחק במספר סרטים. בתיאטרון פגש את השחקנית הצ'כית , ניצולת המחנות טרזין ואושוויץ, לה נישא בשנת 1946; לזוג נולד בן. לאחר שהמפלגה הקומוניסטית של צ'כוסלובקיה עלתה לשלטון בפראג, הצליחו השניים להשיג תעודות זהות מזויפות לעצמם ולבנם. בשנת 1948 הם עזבו את צ'כוסלובקיה יחד ועברו תחילה לפריז, שם עבדו שניהם כשחקנים. עם זאת, לאחר שלא הצליחו לקבל תושבות קבע בצרפת, הם היגרו לאוסטרליה בשנת 1949, שם הקימה חברת תיאטרון משלהם בשפה האנגלית במלבורן וערכו סיבובי הופעות ברחבי אוסטרליה.

בשנת 1955, במהלך אחת מהופעותיהם, התגלו השניים על ידי שחקנית התיאטרון האנגלייה . היא המליצה על פרבדה לעמיתיה ג'ון גילגוד ו. בשנת 1956 עברו בני הזוג לבריטניה, שם שינה ייז'י את שמו לג'ורג'. לאחר מכן שיחק בתיאטראות וסט אנד; בתיאטרון אולד ויק הופיע, בין היתר, לצד לורנס אוליבייה. בשנת 1958 שיחק לצד מרגרט לייטון וג'רמי ברט בדרמה "וריאציה על נושא" מאת , בבימויו של ג'ון גילגוד, בתיאטרון אולד גלוב.

משנות ה-50 של המאה ה-20 ואילך גילם פרבדה באופן קבוע תפקידים בקולנוע ובטלוויזיה בהפקות בריטיות ולעיתים בין-לאומיות. הוא שיחק, בין היתר, בסרטים "להטביע את הביסמרק!", "כדור הרעם", "נעלי הדייג" ו"משחקי ריגול". כן השתתף בתוכניות הטלוויזיה "האסיר", "דוקטור הו", "אני, קלאודיוס", "הדוכסית מרחוב דיוק", "המקצוענים", "קו אונידין" ו"החפרפרת".

פרבדה נפטר בלונדון בגיל 68.

## קישורים חיצוניים

* 

## הערות שוליים

קטגוריה:שחקנים בסרטי ג'יימס בונד
קטגוריה:ילידי 1916
קטגוריה:נפטרים ב-1985
הורה מחודשת

"**הורה מחודשת**" (ידוע גם בשם "**רב הלילה**" או בטעות "**רד הלילה**") הוא שיר חלוצים שכתב יעקב אורלנד בין השנים 1936–1938, ללחן חסידי-עממי. לשיר הותאם ריקוד הורה שבוצע על ידי להקת כרמון, הדרי רחובות, יובלים חיפה ולהקות מחול ישראליות נוספות.
## אודות השיר
בריאיון שנתן אורלנד בפברואר 1963, לחוקרת הזמר העברי, ד"ר ציפי פליישר, הוא העיד, כי את המנגינה המקורית שמע בבית אביו בירושלים, והוא התאים לה מילים עוד לפני 25–26 שנים, כלומר בין השנים 1938-1936.

## מקור הלחן
לחן השיר מוכר בחסידות חב"ד לפחות משנת 1959 בשם 'ניגון הרבי שלנו', שמילותיו הן:

**הרבי שלנו, הרבי שלנו, צדיק ונשיא דורנו, (פעמיים)**

**הרבי שלנו, הוא יוליכנו, לקראת משיח צדקנו. (פעמיים)**

מילותיו של שיר זה, שאותו שרו החסידים בהתוועדויות, וגם בפני הרבי עצמו, הורכבו על שיר ילדים ושמו 'אמר רבי עקיבא':

**אמר רבי עקיבא, אמר רבי עקיבא, ואהבת לרעך כמוך (פעמיים)**

**שלי - שלך, שלך - שלך, שלי - שלך, שלך - שלך, זה כלל גדול בתורה (פעמיים)**

בחסידות '''צאנז-קלויזנבורג''' (שמקורה בגליציה המערבית) מושר הניגון בשעת הסעודה השלישית למילות הפיוט 'אל מסתתר בשפריר חביון', שחיבר אברהם מימין, תלמידו של רבי משה קורדובירו מצפת, ולאחריו מושר באותו ניגון גם הפזמון 'אין כאלהינו'.

## קישורים חיצוניים
* "הורה מחודשת", באתר הספרייה הלאומית
* מילות השיר והאזנה לו, באתר זמרשת
* גלגולו של ניגון: 'רב הלילה' – מניגוני החסידים לריקודי החלוצים, בבלוג "עונג שבת"

#### ביצועים
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:שירי שנות ה-1930
קטגוריה:שירי הדודאים
קטגוריה:שירי ריקה זראי
קטגוריה:שירים בעברית
קטגוריה:שירים שנכתבו על ידי יעקב אורלנד
קטגוריה:שירי ההתיישבות העובדת
קטגוריה:ריקודי עם בישראל: שירים
סן מרטין דה טוקומאן

**סן מרטין דה טוקומאן** (בספרדית: **Club Atlético San Martín**, **San Martín de Tucumán**) הוא מועדון כדורגל ארגנטינאי. המועדון נוסד בשנת 1909 בעיר טוקומאן. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

בנוסף לכדורגל למועדון יש סקציות בענפי ספורט נוספים.

## היסטוריה
המועדון הוקם בשנת 1909. הוא שיחק בליגות אזוריות. משחק בין-לאומי ראשון בהשתתפות הקבוצה התקיים בשנת 1923 נגד פניארול שניצח בתוצאה 2:1.

לאחר תחילת תחרויות ארציות במסגרת "אליפות לאומית" קבוצת המועדון שיחקה בה בכול השנים מאז 1968 ועד ל-1985.

בעונת 1989/1990 בליגת העל הארגנטינאית הקבוצה לראשונה שיחקה בליגה בכירה. היא ירדה לאחר עונה בודדת וחזרה לעונת 1992/1993 בליגת העל הארגנטינאית. היא שיחקה בליגה הבכירה גם בעונת 2008/2009 ועונת 2018/2019. הקבוצה לא הצליחה לשחק בליגה הבכירה שתי עונות רצופות.

בליגת משנה הקבוצה שיחקה במשך 25 עונות.

נכון לעונת 2025 הקבוצה משחקת בליגת משנה.

הקבוצה משחקת באצטדיון לה סיטדלה שכולל כ-30 אלף מקומות.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:טוקומאן (פרובינציה)
קטגוריה:קבוצות כדורגל שהוקמו ב-1909
קולין מלקולם

**קולין מלקולם** (באנגלית: **Collin Malcolm**; נולד ב-2 ביולי 1997) הוא כדורסלן אמריקאי המשחק בעמדת הסמול פורוורד בהפועל תל אביב מליגת העל בכדורסל והיורוליג.

## קריירת תיכונים ומכללות
מלקולם נולד וגדל באשלנד שבאורגון, ארצות הברית, ולמד בבית הספר התיכון בעיר. ב-2015 החל לשחק כדורסל מכללות באוניברסיטת וורנר פסיפיק מחטיבה II של ארגון ה-NAIA . במדי הקבוצה הוא נבחר שלוש פעמים רצופות בשנים 2017–2019 לחמישיית העונה באזור ה-CCC וב-2019 נבחר לחמישייה השלישית בכל ארצות הברית של הארגון. הוא סיים את הקריירה שלו בוורנר פסיפיק עם 1,879 נקודות (חמישי בכל הזמנים באוניברסיטה), 967 ריבאונדים (שני בכל הזמנים) ו-210 אסיסטים ב-123 משחקים.

## קריירה מקצועית
ב-2019 החל מלקולם את קריירת הכדורסל המקצוענית שלו בבתומי מליגת העל הגאורגית בכדורסל. העונה הופסקה בשל מגפת הקורונה בגאורגיה, אך מלקולם נבחר על ידי את Eurobasket.com ל-MVP של העונה לאחר שהעמיד ממוצעים של 19 נקודות, 8.3 ריבאונדים, 2.3 אסיסטים ו-1.6 חסימות למשחק.

ב-24 ביוני 2020 חתם מלקולם בקרהו באסקט מליגת העל הפינית בכדורסל, והעפיל עימה לגמר הפלייאוף. בסיום העונה הוארך חוזהו לעונה נוספת, אך ב-22 ביולי 2021 הוא עבר לקראבנוס מליגת העל הקפריסאית בכדורסל תמורת פיצוי. במדי קרבאנוס הוא זכה בדאבל של אליפות וגביע בשנת 2022.

לקראת עונת  חתם מלקולם בטלקום בון מהבונדסליגה הגרמנית וליגת האלופות בכדורסל. הוא זכה עם הקבוצה בליגת האלופות לאחר ניצחון 77–70 על הפועל ירושלים בגמר, והעפיל עימה גם לגמר הבונדסליגה, בו הפסידה לרטיופארם אולם.

ביולי 2023 חתם מלקולם, לצד מאמנו בבון תומאס איסלו וחמישה שחקנים נוספים מהקבוצה, בפריז בסקטבול מליגת העל הצרפתית והיורוקאפ. בעונת  הוא זכה עם הקבוצה ביורוקאפ ובגביע הליגה הצרפתית בכדורסל, אך הפסיד עימה בגמר הליגה 1–3 למונקו.

בעונת  ערך מלקולם את הופעת הבכורה שלו ביורוליג במדי פריז, כשב-4 באוקטובר 2024 קלע 6 נקודות בהפסד 77–80 לכוכב האדום בלגרד. בעונה זו הוא זכה עם הקבוצה בדאבל של אליפות וגביע.

ב-13 ביולי 2025 חתם מלקולם בהפועל תל אביב מליגת העל בכדורסל והיורוליג.

## קישורים חיצוניים

*פרופיל, באתר פיב"א
*
*

## הערות שוליים

קטגוריה:אמריקאים ילידי אורגון
קטגוריה:כדורסלנים אמריקאים
קטגוריה:אורגון: כדורסלנים
קטגוריה:כדורסלני קראבנוס
קטגוריה:כדורסלני טלקום בון
קטגוריה:כדורסלני פריז
קטגוריה:כדורסלני הפועל תל אביב
קטגוריה:ספורטאים אמריקאים בגרמניה
קטגוריה:ספורטאים אמריקאים בישראל
קטגוריה:אמריקאים שנולדו ב-1997
הורה נעורים

"**הורה נעורים**" הוא הלחן הראשון שכתב המלחין הישראלי אפי נצר לשיר שחיבר אברהם בן זאב, עבור תחרות ריקודים של השומריה בשנת 1957. השיר נדפס באותה שנה ב"בַּמַּעֲלֶה", עיתון תנועת "הנוער העובד". בין המבצעות הראשונות של השיר היו הזמרות שולמית לבנת (אימה של הפוליטיקאית לימור לבנת) ושרונה אהרון (אימו של הזמר דויד ברוזה).

בשנת 1958 יצר הכוריאוגרף שלום חרמון, ריקוד זוגות במעגל לשיר, לכבוד המיצג "התקומה", שהתקיים במוצאי יום העצמאות באצטדיון יד אליעזר בחיפה, במסגרת חגיגות העשור למדינה. הריקוד נרקד בסיום המיצג, כאשר אפי נצר, מלחין השיר, ליווה את הריקוד באקורדיון.
## קישורים חיצוניים
* "הורה נעורים", באתר הספרייה הלאומית
* 

#### ביצועים
* 
* 
* 
* 
* 
* 
* 

## הערות שוליים

קטגוריה:שירי שנות ה-1950
קטגוריה:שירים בעברית
קטגוריה:שירים שהולחנו על ידי אפי נצר
קטגוריה:ריקודי עם בישראל: שירים
הפיגוע בצומת גוש עציון (יולי 2025)

**פיגוע הירי ב[[צומת גוש עציון]]** היה פיגוע ירי ודקירה שהתרחש ב-10 ביולי 2025 בחניון קניון הרים שצמוד לצומת. בפיגוע נרצח שליו זבולוני, ישראלי בן 22 מקריית ארבע, שעבד כמאבטח באפרת וערך קניות במתחם.

שני המחבלים הפלסטינים, קציני המשטרה הפלסטינית של הרשות הפלסטינית וחמושים בסכינים ואקדחים, הגיעו ברכב גנוב לסניף רמי לוי הצמוד לקניון הרים. אחד המחבלים ניסה לבצע מסע הרג במרכול, אך נתקל בדלת נעולה. לאחר מכן הרגו את זבולוני בדקירה וחטפו את נשקו. המחבלים נורו למוות בזירת הפיגוע על ידי חייל ואזרח חמוש.

## ראו גם
* צומת גוש עציון

## הערות שוליים

צומת גוש עציון 7/2025
צומת גוש עציון 7/2025
קטגוריה:צומת גוש עציון: פיגועים
קטגוריה:פיגועי טרור בשטחים ב-2025
הקישור הצבאי הפלסטיני

ה**קישור הצבאי הפלסטיני** (בערבית: **جهاز الارتباط العسكري**) הוא גוף ביטחוני הפועל במסגרת הרשות הפלסטינית, שהוקם בשנת 1994 לצורך תיאום אזרחי וביטחוני עם ישראל בנושאים שונים, בהם תנועה, מעבר, פעילויות ביטחוניות ופעילות הומניטרית.

תפקידי המשרד כוללים גם סיוע לפעילות מוסדות הרשות הפלסטינית באזורים הנתונים לתיאום ביטחוני, מעקב אחר ענייני יומיום של אזרחים כמו מעבר במחסומים, היתרים, העברת חולים וכניסת סיוע הומניטרי, וכן העברת ישראלים שנכנסו בשוגג לשטחי הרשות לידי צה"ל, דיווח לצד הישראלי על פעילות טרור פלסטינית, וקבלת הודעות על צורך בהסגת כוחות פלסטיניים מאזור מסוים כאשר צה"ל מבצע מעצרים באזור A.

הקישור הצבאי הפלסטיני פועל במסגרת הסכמי התיאום האזרחי והביטחוני שנחתמו בין אש"ף לישראל.

## הערות שוליים

קטגוריה:הרשות הפלסטינית
קטגוריה:הרשות הפלסטינית: צבא וביטחון
תכשיטית זוהרת

**תַּכְשִׁיטִית זוֹהֶרֶת** (שם מדעי: *Calopteryx syriaca*, נקראה בעבר **שפרירית זוהרת**) היא מין בסכנת הכחדה של שפרירית ממשפחת התכשיטיתיים האנדמית לדרום הלבנט. זוהי השפרירית הגדולה בישראל, נפוצה מאוד בבתי גידול מתאימים בנהרות ונחלים בצפון הארץ, ונצפית דרומה עד לקו נחל תנינים.

## תיאור
**מידות**: אורך כולל 40–48 מ"מ ואורך הכנף האחורית 28–30 מ"מ.

התכשיטית הזוהרת היא שפרירית גדולה ורחבת כנפיים, המאופיינת בגוף בצבע מטאלי בוהק ובכנפיים בעלות עורקים צבעוניים וצפופים במיוחד. הזכרים בגוון כחול-ירוק, וכנפיהם כהות בשליש החיצוני שלהן. לנקבות גוון ירוק, עם כנפיים שקופות עם גוון חום עכור; לעיתים נדירות הן מפתחות צבעי זכר. הרגליים עכבישיות, ארוכות ודקיקות במיוחד; ומכוסות בזיפים ארוכים ובולטים.

בסיסי הכנפיים ללא בסיסים "גבעוליים", כלומר הכנפיים מתרחבות בהדרגה מהגוף. לזכרים אין פטרוסטיגמה, ולנקבות יש פסאודופטרוסטיגמות לבנות – כתמים לא מתוחמים הנחצים על-ידי עורקי הכנף, בניגוד לפטרוסטיגמות אמיתיות.

## אקולוגיה
עונת התעופה של הבוגרים היא מאפריל עד ספטמבר.

### תפוצה
התכשיטית הזוהרת אנדמית לאזור מצומצם בלבנט וידועה מסוריה, לבנון, ישראל, וירדן. היא גם באגני הניקוז המזרחיים של ים המלח.

### בית גידול
היא חובבת בתי גידול של נחלים ונהרות הזורמים כל השנה עם צמחיית גדות עשירה; כמו האורונטס, הליטני והירדן בתחום תפוצתה.

### התנהגות
תנוחת המנוחה אופיינית, עם בטן מורמת וכנפיים הנפרשות ונסגרות לסירוגין. שני הזוויגים נצפים יחד לאורך מים זורמים, לעיתים קרובות במספרים גדולים; שם הזכרים מגנים בנחישות על טריטוריות ליד אתרי הטלה מתאימים (למשל צמחיית מים שקועה). הם מושכים נקבות עם ריקודי חיזור אוויריים, תוך הצגת הכנפיים הצבעוניות וצבעי הבטן. לעיתים קרובות הם מתאספים בערב ללינה במספרים גדולים על הגדה.

## טקסונומיה
נחשבת על-ידי חלק מהמחברים לתת-מין של מין התכשיטית *Calopteryx splendens*.

## סטטוס
האיום העיקרי הוא שאיבת מים לחקלאות ולצריכה אנושית בכל אזור התפוצה שלה. הנדסת מים שינתה והרסה באופן בלתי הפיך בתי גידול של מים מתוקים בתפוצתה (בבקעת הירדן, נהר הליטני, הברדה, והאורונטס העליון), והגורמים להידרדרות בתי הגידול לא פסקו. בצורות וייבוש בתי גידול כתוצאה משינויי אקלים מהווים איום עתידי נוסף. בדומה לקרובתה התכשיטית שקופת-הכנף, מוערך כי אוכלוסיית המין ספגה ירידה באוכלוסייה של לפחות 50% ב-10 השנים האחרונות, בהתחשב בהיקף אובדן בתי הגידול ובדרישות הגבוהות המתמשכות למשאבי מים באזור. זאת, בנוסף לתחום התפוצה המצומצם מאוד של המין הביאו לסיווגו במצב שימור "בסכנת הכחדה" (EN) ברשימה האדומה של IUCN.

## גלריה

קובץ:Calopteryx syriaca, Nahal Kziv Reserve, Akko, Israel 1.jpg|זכר; התכשיטית קלה לזיהוי עם רגליה הארוכות והדקות, צבעיה העזים, והכנפיים האופייניות
קובץ:Wings of Elegance.jpg|נוהגת לפרוש את הכנפיים מדי פעם בעת מנוחה
קובץ:Serenity in Flight.jpg|הצללית שלה אופיינית והופכת את זיהויה לקל למדי
קובץ:Calopteryx syriaca f.jpg|נקבה, הכנפיים שונות משל הזכר
קובץ:PikiWiki Israel 15736 damselflies.JPG|זוג נקבות


## לקריאה נוספת
* 

## קישורים חיצוניים

## הערות שוליים

קטגוריה:בעלי חיים שתוארו ב-1842
קטגוריה:שפריריות
אריאל מנדי

**אריאל מנדי** (בצרפתית: **Arial Mendy**; נולד ב-7 בנובמבר 1994 בזיגינשור שבסנגל) הוא כדורגלן סנגלי המשחק בעמדת המגן השמאלי במועדון ספורט אשדוד.

## קריירת מועדונים
מנדי גדל במחלקת הנוער של דיאמברס, ובשנת 2013 החל לשחק בקבוצה הבוגרת של המועדון במסגרת ליגת העל הסנגלית. בהמשך שיחק בקבוצות לאנס ואורליאן מליגת המשנה הצרפתית, וסרבט ז'נבה מליגת העל השווייצרית.

ב-13 ביולי 2021 חתם בקלרמון פוט מליגת העל הצרפתית. ב-15 באוגוסט ערך את הופעת הבכורה שלו במועדון, בניצחון 2-0 על טרואה במסגרת המחזור השני בליגה לעונת 2021/2022. בסך הכל ערך 23 הופעות ליגה במדי המועדון.

ב-23 בינואר 2023 חתם על חוזה לשנתיים וחצי בגרנובל מליגת המשנה הצרפתית, לאחר שהתיר את חוזהו בקלרמון פוט. הוא ערך 46 הופעות ליגה במדי המועדון.

ב-10 ביולי 2025 חתם על חוזה לעונה אחת עם אופציה לעונה נוספת בבית"ר ירושלים מליגת העל הישראלית.

בפברואר 2026 הושאל למועדון ספורט אשדוד.

## תארים
**[[בית"ר ירושלים]]**
*גביע הטוטו: 2025/2026

## קריירה בין-לאומית
ב-15 ביולי 2017 ערך מנדי את הופעת הבכורה שלו בנבחרת סנגל, בתיקו 1-1 נגד נבחרת סיירה לאון במסגרת מוקדמות אליפות האומות האפריקאיות לשנת 2018.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני לאנס
קטגוריה:כדורגלני אורליאן
קטגוריה:כדורגלני סרבט ז'נבה
קטגוריה:כדורגלני קלרמון פוט
קטגוריה:כדורגלני גרנובל
קטגוריה:כדורגלני בית"ר ירושלים
קטגוריה:כדורגלנים זרים בישראל
קטגוריה:כדורגלני נבחרת סנגל
קטגוריה:סנגלים שנולדו ב-1994
סמואל אווסו

**סמואל קוואמי אווסו** (באנגלית: **Samuel Kwame Owusu**; נולד ב-28 במרץ 1996 באקרה שבגאנה) הוא כדורגלן גנאי המשחק בעמדת קשר הכנף בקבוצת מכבי פתח תקווה מליגת העל בישראל ובנבחרת גאנה.

## קריירת מועדונים
אווסו גדל במחלקות הנוער של רד בול גאנה וויז'ן בגאנה. בחודש אוגוסט 2014 עבר לרדניק סורדוליצה מליגת המשנה הסרבית, ובתום עונת  העפיל עם המועדון לליגת העל הסרבית. בסך הכל ערך 42 הופעות ליגה במדי המועדון, בהן הבקיע שבעה שערים.

בחודש יוני 2016 חתם על חוזה לשנתיים בגנצ'לרבירלי מליגת העל הטורקית. הוא ערך שלוש הופעות במסגרת הגביע הטורקי לעונת , והבקיע שער אחד, אולם לא ערך הופעות ליגה במדי המועדון.

בחודש אוגוסט 2017 חזר אווסו לסרביה וחתם על חוזה לשלוש שנים בצ'וקאריצ'קי מליגת העל הסרבית. הוא ערך 64 הופעות ליגה במדי המועדון, בהן הבקיע 11 שערים. ב-18 באוגוסט 2019 חתם באל-פיחאא' מליגת העל הסעודית, עמה שיחק גם בליגת המשנה הסעודית, וב-25 באוקטובר הושאל לאל-אהלי ג'דה מליגת העל הסעודית.

לאחר התקופה בערב הסעודית, חזר אווסו לצ'וקאריצ'קי, וערך 32 הופעות ליגה בעונת , בהן הבקיע שער אחד.

ב-21 בספטמבר 2023 חתם בא-סוקור (לימים ניאום) מהליגה הסעודית השלישית, וערך 24 הופעות ליגה במדי המועדון, בהן הבקיע חמישה שערים.

ב-9 באוגוסט 2024 חתם ב-OFK בלגרד מליגת העל הסרבית.
ב-10 ביוני 2025 חתם במכבי עירוני פתח תקווה.

## קריירה בין-לאומית
בחודש מאי 2019 נכלל אווסו בסגל המורחב של נבחרת גאנה לטורניר גביע אפריקה לאומות 2019, על-אף שלא ערך הופעות במדי הנבחרת עד למועד הזימון. ב-9 ביוני ערך את הופעת הבכורה שלו בנבחרת, בהפסד 1-0 לנבחרת נמיביה במשחק ידידות. הוא נכלל בסגל הסופי לטורניר, וערך בו ארבע הופעות.

ב-12 באוקטובר 2020 הבקיע את שער הבכורה שלו בנבחרת, בניצחון 5-1 על נבחרת קטר במשחק ידידות.

הוא נכלל בסגל הנבחרת גם לטורניר גביע אפריקה לאומות 2021, וערך בו הופעה אחת.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני גנצ'לרבירלי
קטגוריה:כדורגלני צ'וקריצ'קי
קטגוריה:כדורגלני אל-פייחה
קטגוריה:כדורגלני אל-אהלי ג'דה
קטגוריה:כדורגלני ניאום
קטגוריה:כדורגלני OFK בלגרד
קטגוריה:כדורגלני מכבי פתח תקווה
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים זרים בטורקיה
קטגוריה:ספורטאים זרים בסרביה
קטגוריה:ספורטאים גנאים בערב הסעודית
קטגוריה:ספורטאים גנאים בישראל
קטגוריה:גנאים שנולדו ב-1996
גביע הטוטו לאומית 2025/2026

**גביע הטוטו לאומית 2025/2026** היא העונה ה-36 של גביע הטוטו לאומית, טורניר ההכנה לעונה של הליגה הלאומית בכדורגל המאורגן על ידי ההתאחדות לכדורגל בישראל.

## פורמט

שש עשרה הקבוצות שישתתפו בעונת 2025/2026 בליגה הלאומית חולקו לארבעה בתים לפי אזורים גאוגרפיים. הקבוצות שיסיימו במקומות הראשונים בכל בית יעפילו לחצי הגמר, ואילו שאר הקבוצות ירדו למשחקי הדירוג בהתבסס על מאזנן בבית המוקדם.

## שלב הבתים

### בית א'

### בית ב'

### בית ג'

### בית ד'

## משחקי דירוג

### מקומות 13–16

### מקומות 9–12

### מקומות 5–8

## חצי גמר

## גמר

## דירוג סופי

## ראו גם
*גביע הטוטו 2025/2026
*עונת 2025/2026 בליגה הלאומית

## קישורים חיצוניים

## הערות שוליים

קטגוריה:תחרויות כדורגל ב-2025
קטגוריה:2025 בישראל: כדורגל
החזית הרודזית

**החזית הרודזית** (באנגלית: **Rhodesian Front**) הייתה מפלגת ימין שמרנית בפדרציה של רודזיה וניאסלנד, ולאחר מכן ברודזיה. המפלגה נוסדה במרץ 1962 על ידי רודזים לבנים שהתנגדו לדה-קולוניזציה ולשלטון הרוב. היא ניצחה בבחירות הכלליות בדצמבר אותה שנה, ובהמשך הובילה את הכרזת העצמאות של המדינה מהפדרציה של רודזיה וניאסלנד בשנת 1965. המפלגה נשארה בשלטון ושמרה על שלטון המיעוט הלבן במשך רוב מלחמת הסבך, עד 1979. בראש המפלגה עמד תחילה וינסטון פילד, אך לאורך רוב שנות קיומה הנהיג אותה אחד ממייסדיה וראש הממשלה איאן סמית'. לאחר סיום מלחמת הסבך וכינון המדינה מחדש כזימבבואה, שינתה המפלגה את שמה ל"חזית הרפובליקנית" (Republican Front) ב-1981.

## היסטוריה ואידאולוגיה
החזית הרודזית נוסדה ב-13 במרץ 1962 כאיחוד של מפלגת הדומיניון, עריקים מהפלג שהתנגד לווייטהד במפלגה המאוחדת הפדרלית, וחברים לשעבר במפלגה הליברלית של רודזיה הדרומית. בראשית דרכה הייתה המפלגה מפולגת אידאולוגית, וחבריה ההטרוגניים התאחדו רק בהתנגדותם לתוכניותיו של ראש הממשלה, אדגר וייטהד, למעבר לשלטון רוב, וכן לדרישותיה של בריטניה למסירת השלטון לרוב לפני מתן העצמאות. המפלגה ניצלה את חשש הלבנים מפני תרחיש של שלטון רוב בסגנון קונגו וקניה בקמפיין המוצלח שלה לבחירות הכלליות ב-1962, והתחייבה לשמור על השלטון "בידיים אחראיות", להבטיח את עצמאותה של רודזיה הדרומית מהפדרציה, ולסכל את:

התנגדותה לדרישות ממשלת בריטניה לשלטון רוב הייתה כה גדולה, עד שבסופו של דבר הכריזה הממשלה בהנהגת החזית הרודזית על עצמאות חד-צדדית ב-1965.

לחזית הרודזית היו חמישה עשר עקרונות יסוד, שכללו את שימור זכותה של כל קבוצה גזעית לשמור על זהותה, שימור "סטנדרטים נאותים" באמצעות מריטוקרטיה, שמירה על חוק חלוקת הקרקעות (Land Apportionment Act) שהנציח את חוסר האיזון הגזעי בבעלות ובהפצת קרקעות, התנגדות לאינטגרציה גזעית כפויה, הגנה על מקומות עבודה לפועלים לבנים, וקיום הנצרות. היסטוריונים הגדירו בדרך כלל את המפלגה כשמרנית, ששאפה לשמור על האינטרסים של הלבנים ברודזיה באמצעות התנגדות נחרצת לשלטון הרוב, שלטענתה יוביל לקריסת הפיתוח הכלכלי, החוק והסדר, ולהופעת משטר קומוניסטי ברודזיה. המפלגה גם עודדה הגירה של לבנים ממושבות אפריקאיות לשעבר לרודזיה. החזית הרודזית שמרה על חברות של לבנים בלבד ורצתה להמשיך לספק שירותים נפרדים לגזעים השונים בחינוך ובשירותים הציבוריים; לפיכך, המפלגה תוארה לעיתים קרובות כגזענית, הן בתוך רודזיה והן מחוצה לה. איאן סמית' והחזית טענו כי הם מבססים את מדיניותם, רעיונותיהם ועקרונותיהם הדמוקרטיים על אידיאלים מריטוקרטיים ו"לא על צבע או לאום", וקבעו כי מדיניות זו ומה שכינה "קידום כלכלי נפרד" יובילו בסופו של דבר ל"שותפות שווה בין שחורים ולבנים" כחלופה לשלטון רוב.

שלא כמו המפלגה הלאומית של דרום אפריקה, החזית הרודזית מעולם לא שללה דה יורה את זכות הבחירה מכלל המצביעים השחורים, ולא הנהיגה חקיקה בסגנון אפרטהייד המסדירה יחסים בין-אישיים נישואים ומערכות יחסים בין לבנים לשחורים היו אפשריים וחוקיים, אם כי נדירים. עם זאת, בכל ההיבטים האחרים, ממשלות החזית הרודזית הנציחו את ההפרדה והאי-שוויון הגזעיים הקיימים: השליטה הכלכלית של המיעוט הלבן ובעלותו על קרקעות נשמרו, וכך גם ההפרדה הגזעית בשירותים הציבוריים, בחינוך וברשימות הבוחרים באמצעות מדיניות "הקידום הכלכלי הנפרד" של המפלגה.

## תוצאות בחירות

## ראו גם
* פוליטיקה של רודזיה
* רודזיה
* הפדרציה של רודזיה וניאסלנד

## לקריאה נוספת
* 
* 

## קישורים חיצוניים

* 

## ביאורים

## הערות שוליים

קטגוריה:רודזיה
קטגוריה:מפלגות שמרניות
קטגוריה:רודזיה: מפלגות
אוסקר סנטיס

**אוסקר אלכסנדר סנטיס סייקס** (בספרדית: **Oscar Alexander Santis Cayax**; נולד ב-25 במרץ 1999) הוא כדורגלן גואטמלי המשחק בעמדת החלוץ בדינמו טביליסי.

## קריירת מועדונים
סנטיס התחיל לשחק כדורגל בקבוצת הנוער של סוצ'יטפקס. ב-4 באוקטובר 2015 ערך את הופעת הבכורה שלו בקבוצה הבוגרת בעודו בן 16 וחצי. במשחק קבוצתו ניצחה 1-3 את אנטיגואה.

בשנת  סנטיס חתם בקומוניקאסיונס. בשנת  נבחר לכדורגלן הצעיר המצטיין של ליגת CONCACAF, לאחר שמעבר ליכולת אישית כבש שלושער ברבע הגמר נגד דפורטיבו סאפריסה.

בשנת  סנטיס חתם באנטיגואה, במדיה כבש 32 שערים ב-124 הופעות בכל המסגרות וזכה עמה בליגת CONCACAF.

בינואר  חתם לשנתיים בדינמו טביליסי מליגת העל הגאורגית. ב-2 במרץ 2024 סנטיס ערך את הופעת הבכורה שלו בקבוצה. ב-10 במאי 2024 הבקיע את שער הבכורה שלו בקבוצה בניצחון 0-1 נגד איבריה 1999.

ב-26 בדצמבר 2024 סנטיס חזר לגואטמלה כאשר הושאל לאנטיגואה.

## קריירה בינלאומית
בצעירותו, סנטיס שיחק בנבחרות הצעירות של גואטמלה. ב-24 בפברואר 2021 ערך את הופעת הבכורה שלו בנבחרת הבוגרת בניצחון 0-1 נגד . ב-4 ביוני 2021 הבקיע את שער הבכורה שלו בנבחרת בניצחון 0-10 נגד .

ב-6 ביוני 2025 סנטיס הבקיע שלושער ובישל שער נוסף בניצחון 2-4 נגד  במסגרת מוקדמות מונדיאל 2026.

## תארים
; סוצ'יטפקס
*ליגת העל הגואטמלית: קלאסורה 

; קומיונקישנס
*ליגת CONCACF: 
*ליגת העל הגואטמלית: קלאסורה 

; אנטיגואה
*ליגת העל הגואטמלית: קלאסורה 

; אישיים
*השחקן המצטיין של ליגת CONCACAF: 
*השחקן המצטיין בגביע הזהב: 2025

## קישורים חיצוניים

קטגוריה:כדורגלנים גואטמלים
קטגוריה:חלוצי כדורגל גואטמלים
קטגוריה:כדורגלני דינמו טביליסי
קטגוריה:כדורגלני גביע הזהב 2021
קטגוריה:כדורגלני גביע הזהב 2025
קטגוריה:ספורטאים זרים בגאורגיה
קטגוריה:ילידי 1999
חוה ורבורג

**חוה (אווה) ורבורג אונגר** (31 בינואר 1912 - 24 בנובמבר 2016) הייתה גננת יהודיה גרמניה, אשר סייעה להצלת מאות ילדים יהודים במלחמת העולם השנייה.

## חייה
ורבורג נולדה ב-1912 בהמבורג, גרמניה, לפריץ שהיה בנקאי ולאנה שהייתה גננת שהגיעה משוודיה. משפחת ורבורג הייתה משפחה יהודית עמידה ומוכרת בקהילה הגרמנית.

במהלך מלחמת העולם הראשונה המשפחה עברה להתגורר בסטוקהולם שבשוודיה, פריץ היה הנספח המסחרי של גרמניה בשגרירות בשוודיה. בסיום המלחמה חזרה משפחת ורבורג להמבורג.

לאחר שורבורג סיימה את לימודי התיכון היא החלה ללמוד גננות, כך גם אחותה הקטנה. ב-1933 הקימה מעון עבור ילדים יהודים שמשפחותיהם היו במצב קשה, בין 1933 ועד לסגירתו ב-1938 היו במעון כ-250 יהודים. הוריה של חוה שילמו על פעילות המעון.

### הצלת ילדים יהודים
בספטמבר 1938 עברה עם משפחתה לסטוקהולם, התכנית הייתה לעשות עליה משוודיה לישראל אך בעקבות אירועי ליל הבדולח היא החליטה להישאר ולסייע לילדים יהודים שהיו בגרמניה.

ורבורג החלה להביא ילדים מגרמניה, צ'כיה ואוסטריה לשוודיה, את הילדים שיכנו במשפחות יהודיות ונוצריות, חלק מהילדים לא ראו שוב את הוריהם לעולם. בהמשך כאשר כבר היו משפחות נוספו שיכלו לקבל ילדים, הקימה ורבורג חמישה מוסדות בהם הכשירה ילדים לחקלאות ושיכנה בהם אותם. בנוסף הצליחה להנפיק ויזות עבור חלק מהילדים ובכך התאפשר להם לעלות לישראל.

בסך הכל הצליחה להציל מאות ילדים, ורבורג הוציאה כ-500 ילדים מגרמניה ומעל 200 מדנמרק.

### עליה לישראל
בסוף 1945 עלתה והתאחדה עם נפתלי אונגר שאותו הכירה עשר שנים לפני כן, כאשר היה שליח ארצישראלי בהמבורג. הם התחתנו ועברו להתגורר בקיבוץ נצר סירני, לזוג נולדו בת ובן.

הוריה עלו גם הם לישראל והתגוררה לצידה בנצר סירני, פריץ נפטר ב-1964 ואנה ב-1967, שניהם נקברו בבית העלמין של נצר סירני.

בין השנים 1954 ל-1968 היה נפתלי ראש המועצה האזורית גזר. ב-1969 עזבה המשפחה את הקיבוץ לרחובות, נפתלי נפטר ביולי 1987. חווה נפטרה בנובמבר 2016.

## הערות שוליים

קטגוריה:פעילי הצלה בשואה
קטגוריה:אנשי חינוך יהודים גרמנים
קטגוריה:יהודיות גרמניות
קטגוריה:משפחת ורבורג
קטגוריה:ישראליות שנולדו ב-1912
קטגוריה:ישראליות שנפטרו ב-2016
ג'וזף בנדה

**ג'וזף סבובו בנדה** (באנגלית: **Joseph Sabobo Banda**; נולד ב-17 בדצמבר 2005 בלוסקה שבזמביה) הוא כדורגלן זמבי המשחק בעמדת קשר הכנף בקבוצת הפועל באר שבע מליגת העל ובנבחרת זמביה.

## קריירת מועדונים
בנדה שיחק בקבוצות אתלטיקו לוסקה, רד ארוס ונקוואזי במסגרת ליגת העל הזמבית. ב-16 בינואר 2024 חתם בפ.צ. ציריך מליגת העל השווייצרית עד לשנת 2028. ב-15 במאי 2024 ערך את הופעת הבכורה שלו בקבוצה הראשונה של המועדון, בניצחון 2-1 על סרבט ז'נבה במסגרת המחזור ה-36 בליגה לעונת .

ב-17 ביולי 2025 חתם על חוזה לארבע שנים בהפועל באר שבע.

ב-2 בפברואר פורסם כי עבר לאלשקרט הארמנית.

## קריירה בין-לאומית
ב-6 בספטמבר 2024 ערך בנדה את הופעת הבכורה שלו בנבחרת זמביה, בהפסד 2-0 לנבחרת חוף השנהב במסגרת מוקדמות גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים זמבים
קטגוריה:קשרי כדורגל זמבים
קטגוריה:כדורגלני פ.צ. ציריך
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:ספורטאים זמבים בישראל
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2025
קטגוריה:זמבים שנולדו ב-2005
וידו (אי)

**וידו** (ביוונית: **Βίδο Κέρκυρας**; באנגלית **Vido**) הוא אי בקבוצת האיים היוֹניים ביוון.

אי קטן זה שקוטרו פחות מקילומטר, נמצא בפתח נמל קורפו, כקילומטר מצפון למצודה העתיקה בקורפו.

## היסטוריה
האי היה ידוע לקדמונים בשם פטיכיה (יוונית עתיקה: Πτυχία). בשלב מסוים במהלך מלחמת הפלופונסוס, גנרלים אתונאים השתמשו בפטיכיה כדי לשמור כמה אסירים בשבי.

בעבר היו שלושה מבצרים באי: מבצר שולנבורג, מבצר ג'ורג' בדרום-מזרח ומבצר וולינגטון בדרום-מערב, קרוב לנמל. הראשון היה מבצר שולנבורג, שנבנה בצפון-מערב האי ביוזמתו של יוהאן מתיאס פון דר שולנבורג; בנייתו החלה בשנת 1716 והושלמה בשנת 1727 - יחד עם גדר סביב כל האי. לאחר מכן הרחיבו הצרפתים את מבצר שולנבורג ובנו שני מבצרים נוספים: מבצרי רדוט וסיגנל רדוט של נפוליאון, והוסיפו מנהרות כדי לחבר אותן לביצורים הקיימים. כאשר הבריטים השתלטו על האיים היוניים, גם הם הרחיבו את מבצר שולנבורג, והוסיפו מגדלים עם ארבעה תותחים בראשם; יתר על כן, הם הרסו את כל המבנים הצרפתיים והחליפו אותם בשלושה מבצרים חדשים, שתוכננו על ידי סגן וו. וורסלי. אלה נבנו בסתר והמפות שלהם צוירו בצורה שגויה כדי להטעות אויבים פוטנציאליים. אך בשנת 1864 האיים היוניים ניתנו ליוון, וכחלק מהסכם זה, המבצרים פוצצו. שרידים מסוימים של מבצר וולינגטון עדיין ניתן לראות.
[ממוזער|האי וידו במבט מ[המצודה העתיקה בקורפו.]]
האי היה מעורב במצור על קורפו (1798-1799), שם כבשו אותו בעלות הברית הרוסיות-עות'מאניות מידי הצרפתים ב-28 בפברואר 1799.
במהלך מלחמת העולם הראשונה, שימש האי כבית חולים וכאתר בידוד לחיילים סרבים חולים לאחר הנסיגה של הצבא הסרבי וחלק מהאוכלוסייה האזרחית דרך מונטנגרו ואלבניה בשנת 1915, בעקבות הפלישה האוסטרו-גרמנית-בולגרית לסרביה. בעוד שהמחנות העיקריים של הצבא המתאושש היו בקורפו עצמה, החולים והקרובים לגסיסה, רובם חיילים, טופלו בוידו כדי למנוע מגפות. למרות הסיוע החומרי של בעלות הברית, תנאי המתקנים הרפואיים המאולתרים, ורבים מהחולים באי, הביאו לשיעור תמותה גבוה. בשל שטחו הקטן של האי ואדמתו הסלעית, עד מהרה היה צורך לקבור את המתים בים באמצעות חיבור אבנים גדולות לגופות כדי למנוע מהן לצוף. למעלה מ-5,000 איש נקברו בים ליד האי וידו. אנדרטה של הכרת תודה לאומה היוונית הוקמה בוידו על ידי הסרבים בשנות ה-30. המים סביב האי וידו מכונים לעיתים קבר הים הכחול (בסרבית: Plava grobnica), על שם שיר שכתב מילוטין בוייץ' לאחר מלחמת העולם הראשונה.

## קישורים חיצוניים

## הערות שוליים

קטגוריה:יוון: איים

קטגוריה:האיים היוניים
קטגוריה:איים בים התיכון
קטגוריה:יוון: תיירות
אברהם בנימין

**אברהם בנימין** (1932–1 בדצמבר 1992) היה קצין צה"ל בדרגת תת-אלוף ששימש כראש המנהל האזרחי ברצועת עזה.

## ביוגרפיה
נולד ב־1932 לבנימין ושלומית.

בנימין שירת ביחידת הצנחנים בתפקידי פיקוד וב־1975 עבר לשרת בממשל הצבאי ברצועת עזה, שימש כקצין מטה למינהל ושירותים ברדגת סגן אלוף, כיועץ לענייני ערבים של מפקד האזור בדרגת אל"ם ולאחר מכן כסגן מפקד החבל.

לאחר מותו של ראש המנהל האזרחי ברצועת עזה תא"ל יוסף לונץ בפברואר 1983 מונה אל"ם בנימין לממלא מקומו. בנובמבר 1983 הפך מינויו לקבוע וקודם לדרגת תת-אלוף.

במרץ 1985 החליפו תא"ל ישעיהו ארז כראש המנהל.

בנימין נהרג ב־1 בדצמבר 1992 בתאונת דרכים בנתיבי איילון ונקבר בבית העלמין האזרחי בנס ציונה.

## קישורים חיצוניים
* 

## הערות שוליים

קטגוריה:תתי-אלופים בצה"ל
קטגוריה:מושלי רצועת עזה
קטגוריה:אישים הקבורים בנס ציונה
קטגוריה:ישראלים שנולדו ב-1932
קטגוריה:ישראלים שנפטרו ב-1992
לאדז'י מאלה

**לאדז'י מאלה** (בצרפתית: **Ladji Mallé**; נולד ב-12 בנובמבר 2001 בבמקו שבמאלי) הוא כדורגלן מאלי המשחק בעמדת קשר הכנף בקבוצת הפועל חדרה מהליגה הלאומית.

## חיים אישיים
למאלה יש 7 אחים ואחיות. שניים מאחיו הגדולים הם כדורגלנים מקצוענים: עלי  משחק באידיר  מליגת המשנה הטורקית, ואמארה משחק ב-AS במקו מליגת העל המאלית.

## קריירת מועדונים
מאלה גדל באקדמיית לידר פוט מחוף השנהב ובאקדמיית רייט טו דרים מגאנה. הוא החל את הקריירה המקצוענית שלו בקבוצת AS במקו מליגת העל המאלית, ובחודש פברואר 2021 חתם בפוהרוני מליגת העל הסלובקית, במדיה ערך 36 הופעות ליגה והבקיע שני שערים. בהמשך שיחק בלוס אנג'לס 2, קבוצת המילואים של מועדון הכדורגל לוס אנג'לס, ובלאס וגאס לייטס מה-USL.

ב-6 בספטמבר 2023 חתם באל-ערבי מליגת המשנה של איחוד האמירויות הערביות, וב-9 בספטמבר 2024 חתם בגניילי מליגת העל של צפון קפריסין.

ב-10 ביולי 2025 חתם בהפועל חדרה מהליגה הלאומית.

## קריירה בין-לאומית
מאלה נכלל בסגל נבחרת מאלי עד גיל 23 לטורניר גביע אפריקה לאומות עד גיל 23 בשנת 2023, וערך שתי הופעות בטורניר, בו סיימה נבחרתו במקום השלישי.

## קישורים חיצוניים

## הערות שוליים

קטגוריה:כדורגלנים מאלים
קטגוריה:קשרי כדורגל מאלים
קטגוריה:כדורגלני הפועל חדרה
קטגוריה:כדורגלנים זרים בישראל
קטגוריה:ספורטאים זרים בגאנה
קטגוריה:ספורטאים זרים בסלובקיה
קטגוריה:ספורטאים זרים בארצות הברית
קטגוריה:ספורטאים זרים באיחוד האמירויות הערביות
קטגוריה:ספורטאים זרים בקפריסין
קטגוריה:ספורטאים מאלים בישראל
קטגוריה:מאלים שנולדו ב-2001
יד לבנים (רעננה)

**בית יד לבנים רעננה** הוא מרכז תרבות והנצחה רב-תחומי, הממוקם ברחוב אחוזה 147 בעיר רעננה. המבנה משמש הן כאתר להנצחת בני העיר שנפלו במערכות ישראל ובפעולות איבה, והן כמרכז לפעילות תרבותית ענפה. המקום מהווה שלוחה של ארגון "יד לבנים" הארצי, ופועל בשיתוף עם עיריית רעננה.

## רקע
### ארגון "יד לבנים"
ארגון "יד לבנים" הוא עמותה התנדבותית שהוקמה ב-1949, לאחר מלחמת העצמאות. מטרתה להנציח את זכר חללי מערכות ישראל ולספק תמיכה למשפחות השכולות. הארגון פועל בפריסה ארצית ומעניק ליווי רגשי, חברתי ומעשי לבני המשפחות. בשנת 1982 נרשם כעמותה רשמית.

## היסטוריה
בית יד לבנים ברעננה נחנך בשנת 1987, בשיתוף עיריית רעננה, ארגון ההגנה ועמותת יד לבנים. המבנה נבנה לשמש הן כמרכז תרבות והן כמוקד להנצחת בני העיר שנפלו בעת שירותם. במקום הוקם אולם הנצחה ייחודי, הכולל מערכת ממוחשבת המספקת מידע אישי והיסטורי על הנופלים.

## מתקנים ופעילויות
### אולמות תרבות
במתחם שלושה אולמות עיקריים:
* **היכל התרבות העירוני** – 440 מקומות ישיבה
* **אודיטוריום יד לבנים** – 145 מקומות
* **מרכז מבקרים** – 80 מקומות

### מתקנים נוספים
במבנה פועלים גם:
* **הספרייה העירונית**, הכוללת אוסף מגוון של ספרים וסרטים.
* **הגלריה העירונית**, המציגה תערוכות אמנות מתחלפות.

שילובם של מתקנים אלה מעצים את אופיו של המרכז כמרחב תרבות רב-תחומי.

### מוזיאון חדר ראשונים
המוזיאון ממוקם בתוך בית יד לבנים ומתאר את תולדות רעננה מימי הקמתה על ידי חברת "אחוזה א' ניו-יורק" (1912), דרך העלייה לקרקע ב-1922, ועד לקבלת מעמד מושבה על ידי המנדט הבריטי ב-1936. המוזיאון מהווה נדבך בחיזוק הזהות המקומית של העיר.

## הנצחה
### אולם ההנצחה
אולם ההנצחה כולל מערכת מידע ממוחשבת המציגה פרטים אודות הנופלים ומורשת הקרב שלהם. לצד זאת מוצג פסל של האמנית אילנה גור, וכן ספרי נופלים, שכל אחד מהם מוקדש לנופל אחר ומכיל את סיפור חייו.

### אנדרטת הבנים
ברחבת הבניין ניצבת "אנדרטת הבנים", שהוקמה לזכר 290 בני ובנות העיר שנפלו. האנדרטה עוצבה על ידי האמן לב אברמזון, ומשלבת סמלים כמו שלהבות "נר יזכור", כדור מתכת ומגן דוד. לצד האנדרטה מוצב קוד QR המפנה לאתר "גלעד לזכרם", בו מוצגים פרטים אישיים על הנופלים.

לפני הקמת האנדרטה הנוכחית, הייתה קיימת אנדרטה בצורת אובליסק מול בית הנוער ברחוב אחוזה 157. המעבר לאנדרטה אינטראקטיבית מדגיש את השינוי בתפיסת ההנצחה בישראל – ממבנה פיזי סטטי לחוויית זיכרון נגישה ודיגיטלית.

## פעילות תרבותית
בית יד לבנים מארח מופעי תיאטרון, קונצרטים, שירה בציבור, הרצאות, סדנאות ומופעי סטנד-אפ. המקום מציע מנויים לפעילויות תרבות מגוונות, והוא משמש מוקד לפעילות קהילתית ותרבותית מרכזית בעיר. בעבר שימש המקום בתור משכנה של תזמורת סימפונט רעננה.

## אירועי זיכרון
במתחם מתקיימות עצרות הזיכרון העירוניות לחללי מערכות ישראל ונפגעי פעולות האיבה. האירועים נערכים ברחבת האנדרטה, במעמד ראש העירייה ותושבים. המתחם מהווה מוקד עירוני חשוב לטקסי זיכרון, ומעמדו הסמלי בעיר משקף את מקומו המרכזי בזיכרון הקולקטיבי של הקהילה.

## תמיכה במשפחות השכולות
כבית שלוחה של "יד לבנים", המרכז פועל כנקודת קשר ותמיכה למשפחות השכולות ברעננה. התמיכה מתבטאת בין היתר באירועי הנצחה קהילתיים, המאפשרים לבני המשפחות להתייחד עם זכר יקיריהם במסגרת קהילתית תומכת.

## ראו גם
* יד לבנים

## קישורים חיצוניים
*

* דניאל סלגניק, יו"ר יד לבנים רעננה: "האתגר הגדול ביותר הוא הבדידות", אתר צומת השרון, 7 במאי 2019
* 
* 
* 
* 

## הערות שוליים

קטגוריה:רעננה: מבנים
קטגוריה:יד לבנים
קטגוריה:אתרי הנצחה
קטגוריה:תרבות ביישוב
קטגוריה:רעננה: תרבות
קטגוריה:ישראל: אולמות קונצרטים
Food Quality and Preference

**Food Quality and Preference** הוא כתב עת מדעי בעל ביקורת עמיתים, בתחום מדעי ההערכה החושית , היוצא לאור על ידי אלסוויר.

## תחום הכיסוי
תחום הכיסוי של כתב העת כולל מחקר צרכנים ושוק, מדע חושי, סנסומטריה והערכה חושית, תזונה ובחירת מזון. כמו גם מחקר מזון, פיתוח מוצרים והבטחת איכות חושית.

כתב העת הוא הכתב הרשמי של האגודה הסנסומטרית ושל האגודה האירופית למדעי החישה. כתב העת מפרסם גם גיליונות נושא מיוחדים הקשורים לכנסים מקומיים של מדעי החישה ברחבי העולם, כמו: סימפוזיון מדעי החישה של פנגבורן , יורוסנס, וסנסומטריקס.

## תקצירים ואינדקס
תקצירי מאמרים של כתב העת ואינדקס שלהם מופיעים במאגרי המידע הבאים:
* BIOSIS Previews 
* Current Contents/חקלאות, ביולוגיה ומדעי הסביבה 
* Embase 
* Food Science & Technology Abstracts 
* PsycINFO
* Science Citation Index 
* Science Citation Index Expanded 
* Scopus 

על פי Journal Citation Reports , לכתב העת יש מקדם השפעה של 6.345 לשנת 2021.

## קישורים חיצוניים
* 
* האתר הרשמי

## הערות שוליים

קטגוריה:כתבי עת באנגלית
קטגוריה:כתבי עת מדעיים
Swag (אלבום של ג'סטין ביבר)

***Swag*** (בעברית: **[[סוואג]]**) הוא אלבום האולפן השביעי של הזמר-יוצר הקנדי ג'סטין ביבר. הוא יצא לאור ב-11 ביולי 2025 כאלבום הפתעה על ידי חברת התקליטים דף ג'אם רקורדינגס ו-ILH הפקות.

זהו אלבום פופ ו־R&B, המשמש כהמשך לאלבום הקודם של ביבר, *[[Justice (אלבום)|Justice]]*, ולמיני-אלבום השני שלו *[[Freedom.|Freedom]]*, ששניהם יצאו בשנת 2021. אלבום המשך כפול בשם *[[Swag II]]* יצא ב־5 בספטמבר 2025.

עם צאתו זכה *Swag* לביקורות חיוביות באופן כללי מצד מבקרי מוזיקה. האלבום הגיע למקום הראשון במצעדים באוסטריה, בלגיה, קנדה, דנמרק, איסלנד, הולנד, נורווגיה, פורטוגל ושווייץ, והגיע לעשירייה הראשונה באוסטרליה, גרמניה, יפן, ניו זילנד, ספרד, שוודיה, בריטניה וארצות הברית. לקידום האלבום יצאו שלושה סינגלים: "Daisies", "Yukon", ו-"First Place". במסגרת קידום האלבום הוכרז ביבר כאחד האמנים הראשיים בפסטיבל הקואצ'לה בשנת 2026, וקיבל ארבע מועמדויות בטקס פרסי הגראמי ה-68.

## רקע וקידום
במהלך שנת 2025 פרסם ביבר רמזים ליציאת האלבום. באפריל 2025 סיים להקליט את השירים, וחשף תמונות מאולפן ההקלטות באינסטגרם. ב-10 ביולי 2025 נצפו שלטי חוצות עם הכיתוב "SWAG" בלוס אנג'לס וברייקיאוויק, שם שהה כשהקליט אותו. שלט חוצות נוסף נצפה בכיכר טיימס, ניו יורק. לאחר מכן פרסם את רשימת השירים.

## רשימות סוף שנה
האלבום *Swag* נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2025. גם השירים מתוך האלבום הצליחו להתברג ברשימות סוף-שנה של ארגונים ומגזיני תרבות רבים; השיר "Butterflies" נכלל ברשימת "25 השירים המובילים ביותר לשנת 2025: בחירתו של רוב שפילד" של מגזין רולינג סטון, "First Place" נכלל ברשימת "125 השירים הטובים ביותר לשנת 2025" של מגזין *[[NPR]]*.

## רשימת רצועות

## מיקומי שיא

### מצעדי סוף שנה

## קישורים חיצוניים

* 

## הערות שוליים

קטגוריה:אלבומי 2025
קטגוריה:אלבומי ג'סטין ביבר
קטגוריה:אלבומים באנגלית
קטגוריה:אלבומי חברת דאף ג'אם
פקשי

**מועדון הכדורגל פקשי** (בהונגרית: **Paksi FC**) הוא מועדון כדורגל הונגרי מהעיר פקש, המשחק בליגת העל ההונגרית. הקבוצה משחקת את משחקי הבית שלה באצטדיון פהרווארי אוטי. צבעי הקבוצה הם ירוק ולבן.

## היסטוריה
### השנים הראשונות
המועדון הוקם בשנת 1952 והחל לשחק בליגת המחוז של טולנה. הם המשיכו להתחרות בליגת המחוז עד 1970.

בשנת 1970 זכתה הקבוצה באליפות המחוז ועלתה לליגה השלישית לראשונה בתולדות המועדון. לאחר 3 עונות נשרה חזרה לליגת המחוז.

1976 הייתה השנה המרשימה ביותר של המועדון בליגת המחוז, כאשר הוא זכה באליפות עם הפרש שערים של 119–21 וחזר שוב לליגה השלישית. באותה שנה זכתה הקבוצה בגביע סאבד פולד שנועד לקבוצות מהליגות הנמוכות.

לאחר 5 שנים נשרה הקבוצה חזרה לליגת המחוז, בטרם עלתה חזרה לליגה השלישית בעונת 1983/1984 לאחר אליפות נוספת בליגת המחוז.

### שנות ה-2000
בעונת 2002/2003 הצליחה הקבוצה להעפיל לליגה ההונגרית השנייה לראשונה בתולדות המועדון. אף על פי שסיימה במקום השלישי. היא עלתה לליגה השנייה בעקבות אי עמידה בדרישות של איקארוס-מארושהג' שסיימה במקום השני.

הקבוצה שיחקה שלוש עונות בליגה השנייה עד שבעונת 2003/2004 סיימה במקום השני והעפילה לראשונה לליגה הבכירה בהונגריה.

בעונתה הראשונה בליגת העל ההונגרית סיימה הקבוצה במקום ה-11.

בעונת 2010/2011 רשמה הקבוצה את הישג השיא שלה בליגת העל ההונגרית כשסיימה במקום השני והעפילה לליגה האירופית לעונת 2011/2012 . פקשי שיחקה את משחקה הבינלאומי הראשון בליגה האירופית באנדורה, שם ניצחה את סנטה קולומה 1–0. בבית הם ערכו את הופעת הבכורה שלהם עם ניצחון 0–4 והעפילו לשלב הבא. בסיבוב השני הוגרלה הקבוצה מול טרומסה הנורווגית אותה ניצחה 1–4 בסיכום שני המשחקים. בסיבוב השלישי הוגרלה פקשי נגד הקבוצה הסקוטית הארט אוף מידלות'יאן. לאחר 1-1 בהונגריה, הובסה פקשי בגומלין בתוצאה 1–4, והודחה. באותה העונה זכתה הקבוצה גם בגביע הליגה, לאחר ניצחון על דברצן.

בעונת 2021/2022 העפילה לראשונה לגמר הגביע ההונגרי, אך הפסידה במשחק הגמר 0–3 לפרנצווארוש.

בעונת 2023/2024 זכתה הקבוצה בגביע ההונגרי לראשונה בתולדות המועדון, לאחר ניצחון 0–2 על פרנצווארוש. הישג אותו שחזרה עונה אחר כך לאחר ניצחון בדו-קרב פנדלים, פעם נוספת על פרנצווארוש. בליגה סיימה הקבוצה במקום ה-3.

## אצטדיון
ביתו של המועדון הוא אצטדיון פהרווארי אויסי, שהוא אצטדיון רב-שימושי בפקש, הונגריה. הקיבולת שלו היא 6,163 מקומות.

## צבעים, תג וכינויים
כינוי המועדון הוא "צוות גרעיני" (בהונגרית: Atomcsapat), והוא מתייחס למתקן לאנרגיה גרעינית בסמוך לפקש.

## סגל הקבוצה
; נכון ל-31 ביולי 2025

## תארים
* הגביע ההונגרי: 2023/2024, 2024/2025
* גביע הליגה ההונגרי: 2010/2011

## קישורים חיצוניים

* 

## הערות שוליים

קטגוריה:קבוצות כדורגל הונגריות
קטגוריה:קבוצות כדורגל שהוקמו ב-1952
ספורטיבו דסאמפרדוס

**ספורטיבו דסאמפרדוס** (בספרדית: **Sportivo Desamparados**, **Club Sportivo Desamparados**) הוא מועדון כדורגל ארגנטינאי. המועדון נוסד בשנת 1919 בעיר סן חואן. בעבר הקבוצה שיחקה בליגה הבכירה וכיום משחקת בליגה הרביעית בחשיבותה.

## היסטוריה
המועדון הוקם בשנת 1919 על ידי קבוצת סטודנטים. הם נפגשו בדרך כלל בכיכר דסאמפרדוס בעיר. קבוצה שיחקה בליגות אזוריות. היא הייתה אלופת ליגה אזורית 12 פעמים.

בעונת 1969 בעקבות ניצחון בליגה אזורית הקבוצה לראשונה שיחקה ברמה ארצית בכירה. היא שחזרה הישג זה גם בשנים 1972-1974.

לאחר שנת 1974 היא שיחקה בליגה אזורית ולאחר הקמת ליגות ארציות נמוכות שיחקה בליגה השלישית בחשיבותה. בעונת 2010/2011 הקבוצה זכתה לקידום ליגת משנה. היא לא הצליחה להתבסס שם וירדה לליגה השלישית. חלק מהעונות היא אף שיחקה בליגה הרביעית בה היא משחקת גם נכון לשנת 2025.

הקבוצה משחקת באצטדיון חוסה נהין שנמצא בבעלות הקבוצה וכולל כ-18 אלף מקומות. חוסן נהין היה בין כוכבי הקבוצה שנים 1920/1932. האצטדיון נבנה בשנת 1960.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:סן חואן (פרובינציה)
קטגוריה:קבוצות כדורגל שהוקמו ב-1919
מחוז קנדל (טקסס)

**מחוז קנדל** (באנגלית: **Kendall County**) הוא מחוז ברמת אדוארדס במדינת טקסס שבארצות הברית. במפקד האוכלוסין של שנת 2020, אוכלוסייתו מנתה 44,279 נפש. בירת המחוז היא . המחוז קרוי על שם ג'ורג' וילקינס קנדל, עיתונאי וכתב במלחמת ארצות הברית–מקסיקו.

מחוז קנדל הוא חלק מהאזור המטרופוליטני של סן אנטוניו–ניו ברונפלס  בטקסס.

## היסטוריה

אזור מרכז טקסס, כולל מחוז קנדל, שימש למגורי אדם במשך אלפי שנים. ממצאים ארכאולוגיים מצביעים על כך שציידים-לקטים התיישבו באזור כבר לפני כ-10,000 שנה. בשלהי המאה ה-18 ובראשית המאה ה-19 הפכו שבטי הליפאן אפאצ'י, הקיואה והקומאנצ'י לדומיננטיים באזור, והם היו נוכחים כאשר גרמנים החלו להגיע בשנות ה-40 של המאה ה-19. הסכם מאוזבך-קומאנצ’י, שנחתם בשנת 1847, אפשר למתיישבים להיכנס לשטחי האינדיאנים ולהתיישב בהם, ולאינדיאנים להיכנס להתיישבויות.

מהגרים גרמנים ייסדו את סיסטרדייל בשנת 1847. ב-1849 ייסדו את טוסקולום (כיום ברני) אשר קרויה על שם הסופר הפוליטי היהודי-גרמני לודוויג ברנה, שהיווה השראה לרבים מהצעירים הגרמנים לעזוב את גרמניה בשנות ה-40 של המאה ה-19 והיגר לארצות הברית. הם הקימו את קרי'ס קריק ב-1850. אף על פי שהיחסים בין המתיישבים לאינדיאנים היו לרוב סבירים, קבוצות קטנות של אינדיאנים ערכו לעיתים קרובות פשיטות על חוות באזור, ובמקרים מסוימים אף הרגו מתיישבים וחטפו ילדים. איום הפשיטות נמשך עד אמצע שנות ה-70 של המאה ה-19, אך פחת ככל שהגבול נדד מערבה.

רוב שטח מחוז קנדל היה חלק ממחוז בייר , שהוקם על ידי רפובליקת טקסס בשנת 1836; מאוחר יותר הפך לחלק ממחוז קר שנפרד מבייר בשנת 1856. העיירה קומפורט שימשה כעיר המחוז של מחוז קר במשך שנתיים, עד להקמת מחוז קנדל. בשנת 1859 פנו תושבי ברני וסיסטרדייל לבית המחוקקים בבקשה להקים מחוז חדש; הבקשה אושרה בשנת 1862, והמחוז החדש נקרא על שמו של ג'ורג' וילקינס קנדל. נבחרי הציבור הראשונים של מחוז קנדל נבחרו מאוחר יותר באותה שנה, וברני נבחרה להיות עיר המחוז.

ועידת הגרמנים של מדינת טקסס התכנסה בסן אנטוניו ב-14–15 במאי 1854, ואימצה מצע פוליטי, חברתי ודתי, הכולל: 1) שכר שווה עבור עבודה שווה, 2) בחירה ישירה של נשיא ארצות הברית, 3) ביטול עונש המוות, 4) "עבדות היא רעה, וביטולה היא דרישה מעקרונות דמוקרטיים...", 5) בתי ספר חופשיים – כולל אוניברסיטאות – הנתמכים על ידי המדינה, ללא השפעה דתית, ו-6) הפרדה מוחלטת בין דת למדינה.

בשנות ה-30 של המאה ה-20, הביא השפל הגדול לגידול במספר החקלאים שהתגוררו ועבדו בחלקות שהיו שייכות לבעלי אדמות גדולים. בנוסף, החל הפיתוח המסחרי של מערות קסקייד. בזמן מלחמת העולם השנייה, בסיסים צבאיים אמריקאים באזור סן אנטוניו סיפקו מקומות עבודה לתושבי המחוז.

בשנת 2005 חגג מחוז קנדל 100 שנה ליריד מחוז קנדל. איגוד ירידי מחוז קנדל ממשיך להפיק את אחד מירידי המחוז הבודדים שנותרו במימון פרטי לחלוטין בטקסס.

במהלך סוף השבוע של יום העצמאות 2025, המחוז נפגע משיטפונות אדירים שפקדו את המחוז כולו. גם חלקים אחרים באזור היל קאנטרי בטקסס נפגעו מההצפות. על פי הרשויות המקומיות כ-120 בני אדם אושרו כמתים במהלך סוף השבוע.

## קישורים חיצוניים

## הערות שוליים

קטגוריה:יישובים שהוקמו ב-1862
קטגוריה:טקסס: מחוזות
דה פוס

**דה פוס** (De Vos) הוא שם משפחה שמקורו בהולנדית ומשמעותו השועל.

קטגוריה:שמות משפחה הולנדיים
קימברליי (כדורגל)

**אתלטיקו קימברליי** (בספרדית: **Kimberley de Mar del Plata**, **Club Atlético Kimberley**) הוא מועדון כדורגל ארגנטינאי. המועדון נוסד בשנת 1921 בעיר מאר דל פלאטה. בעבר הקבוצה שיחקה בליגה הבכירה וכיום משחקת בליגה השלישית בחשיבותה.

בנוסף לכדורגל למועדון יש סקציות בענפי ספורט נוספים לרבות כדורסל. 

השם "קימברליי" הוא לכבות עיר קימברלי בדרום אפריקה שממוקם באזור מכרות זהב ויהלומים.
## היסטוריה
המועדון הוקם בשנת 1921. קבוצה שיחקה בליגות אזוריות. היא הייתה אלופת ליגה אזורית 12 פעמים.

בעונת 1970 בעקבות ניצחון בליגה אזורית הקבוצה לראשונה שיחקה ברמה ארצית בכירה. היא שחזרה הישג זה עו 5 פעמים (בפעם האחרונה בעונת 1983/1984).

בליגת המשנה הארגנטינאית הקבוצה שיחקה במשך 5 עונות, בפעם האחרונה בעונת 1984/1985.

רוב הזמן הקבוצה משחקת בליגה הרביעית, אך מספר עונות ירדה לליגה החמישית.

נכון לעונת 2024/2025 הקבוצה משחקת בליגה השלישית.

הקבוצה שיחקה מספר פעמים בתחרות גביע ארגנטינה אך לא הצליחה להתקדם מעבר לשלב 1/32.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:פרובינציית בואנוס איירס: מועדוני כדורגל
קטגוריה:קבוצות כדורגל שהוקמו ב-1921
In the garden (אלבום של יורית'מיקס)

***In the Garden*** (בעברית: בגן) הוא אלבום הבכורה של צמד הסינת' פופ הבריטי יורית'מיקס. הוא יצא לאור ב-16 באוקטובר 1981 על ידי חברת התקליטים RCA Records.

האלבום הופק יחד עם המפיק הקראוטרוק קוני פלאנק באולפן שלו בקלן, וכולל מוזיקאים אורחים רבים, כולל המתופף בלונדי קלם בורק, המתופף Deutsch Amerikanische Freundschaft, רוברט גרל, הצמד Can Holger Czukay ו־Jaki Liebezeit . פלאנק עבד בעבר עם יורית'מיקס כשהיו בלהקה הקודמת שלהם, הטוריסטים.

שני סינגלים יצאו מהאלבום בבריטניה, "Never Gonna Cry Again" ו-"Belinda ". האלבום והסינגלים זכו להצלחה מסחרית רבה, אף על פי ש-"Never Gonna Cry Again" הגיע למקום ה-63 במצעד הסינגלים הבריטי.

ב-14 בנובמבר 2005, RCA ארזה מחדש והוציאה את הקטלוג האחורי של Eurythmics כ-"2005 Deluxe Edition Reissues". ההוצאה המחודשת של *In the Garden* הוסיפה את צד ב משני הסינגלים של האלבום, בתוספת שלושה שירים שהוקלטו בהופעה חיה בסיבוב ההופעות הנלווה.

## קישורים חיצוניים

## הערות שוליים

קטגוריה:יורית'מיקס
עונת 1971 בליגת העל הארגנטינאית

**עונת 1971 בליגת העל הארגנטינאית** הייתה העונה ה-80 של הליגה שמנוהלת על ידי התאחדות הכדורגל הארגנטינאית. זו הייתה העונה החמישית בה נערכו תחרויות של אליפות מטרופוליטנו (Campeonato Metropolitano) ואליפות לאומית (Campeonato Nacional)

בהתאם לתוצאות של עונת 1970 בליגת העל הארגנטינאית קילמס אתלטיקו קלוב לנוס ואוניון ירדו מליגה הבכירה.

משחקי העונה החלו ב-5 במרץ והסתיימו ב-29 בדצמבר 1971.

בתחרות של אליפות מטרופוליטנו (Campeonato Metropolitano) זכתה אינדפנדיינטה (התואר העשירי של הקבוצה) ובאליפות לאומית (Campeonato Nacional) זכתה רוסאריו סנטראל (התואר הראשון).

קרלוס ביאנצ'י מולס סארספילד כבש 36 שערים וזכה בתואר מלך השערים של האליפות מטרופוליטנו. חוסה לוניז (ולס סארספילד) ואלפרדו אוברטי (ניואל'ס אולד בויס) כבשו 10 שערים וזכו בתואר מלך השערים של האליפות הלאומית.

תואר כדורגלן השנה בארגנטינה הוענד לחוסה פסטוריסה מאינדפנדיינטה.
## מתכונת התחרות
במהלך העונה נערכו 2 תחרויות נפרדות - אליפות מטרופוליטנו (Campeonato Metropolitano) ואליפות לאומית (Campeonato Nacional).

### מתכונת אליפות מטרופוליטנו
באליפות מטרופוליטנו השתתפו קבוצות של האליפות מהעונה קודמת למעט קילמס אתלטיקו קלוב לנוס ואוניון שירדו לליגת משנה. במקומם עלתה פרו קאריל אואסטה כך שמספר משתתפות ירד ל-19. התחרות כללה 36 סיבובים (משחק בית ומשחק חוץ). על ניצחון במשחק הוענקו 2 נקודות ועל תיקו נקודה בודדת. העונה הסדירה הסתיימה ב-3 באוקטובר.

קבוצות שסיימו את העונה במקומות 18–19 היו יורדות ליגה. כל יתר הקבוצות המשיכו לאליפות לאומית.

מנצחת התחרות התחרה עם קבוצה שסיימה את התחרות הלאומית במקום השני על העפלה לעונת 1972 בגביע ליברטדורס.

### מתכונת אליפות לאומית
באליפות זו השתתפו 17 קבוצות שהגיעו מאליפות מטרופוליטנו ו-11 קבוצות שזכו בתחרויות אזוריות. הקבוצות חולקו ל-2 בתים. נערכו 14 סיבובים. על ניצחון במשחק הוענקו 2 נקודות ועל תיקו נקודה בודדת.

בסיום 2 קבוצות מכל בית עלו לשלב הכרעה בשיטת נוקאוט. הקבוצה המנצחת העפילה לגביע ליברטדורס.

קבוצה שהפסידה בגמר התחרה עם מנצחת אליפות מטרופוליטנו על העפלה לגביע ליברטדורס.

## אליפות מטרופוליטנו

### טבלת התחרות

## אליפות לאומית

### בית א'

### בית ב'

### שלבי הנוקאאוט

התקיים משחק בין אינדפנדיינטה לבין סן לורנסו על העפלה ל"גביע ליברטדורס". המשחק התקיים ב-29 בדצמבר והיה המשחק האחרון של העונה. הוא הסתיים בניצחון של "אינדפנדיינטה".

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1971
קטגוריה:עונות בליגת העל הארגנטינאית
חורבן בית המקדש בירושלים על ידי טיטוס

**חורבן בית המקדש בירושלים על ידי טיטוס** הוא יצירה של הצייר הצרפתי ניקולא פוסן, שנוצרה בשנת 1635. היצירה מתארת את חורבן בית המקדש השני בירושלים בידי טיטוס, כפי שתואר בספר מלחמות היהודים מאת יוסף בן מתתיהו.

במרכז הסצנה נראה טיטוס, בנו של הקיסר הרומי, כשהוא רוכב על סוס לבן ומתבונן במחזה החורבן בהתרגשות, בעוד הנבואה התנ"כית על חורבן המקדש מתגשמת נגד רצונו. אף על פי שנושא הציור טעון בדרמה ובכאוס, פוסן עיבד אותו למערך קומפוזיציוני מסודר, שבו כל אלמנט תופס את מקומו במרחב המדויק. הסצנה מאופיינת בקפדנות צורנית ובבהירות אדריכלית, והיא מעידה על תפנית סגנונית ביצירתו של האמן – לקראת תיאור מדויק של גופים בחלל.

הציור הוזמן על ידי הקרדינל פרנצ'סקו ברבריני, אחיינו של האפיפיור, ונמסר בשנת 1639 לשגריר הקיסרי בוותיקן, הנסיך אגנברג, כמתנה עבור פרדיננד השלישי, קיסר האימפריה הרומית הקדושה. לא ברור אם היצירה נועדה להלל את ניצחונו של הקיסר על הפרוטסטנטים בקרב נורדלינגן בשנת 1634, או לרמוז בביקורת על ביזת העיר מנטובה בידי כוחות הקיסרות בשנת 1627.

בשנת 1685 תועד הציור בגלריה הקיסרית בפראג, ובשנת 1721 הועבר לווינה. בין השנים 1730 ל־1772 היה מוצג בגלריה הקיסרית בווינה, ובסוף המאה ה־18 עבר לרשות הנסיך קאוניץ. בשנת 1820 נרכש בידי הברון באדנפלד, ובשנת 1835 הושב לאוסף הקיסרי. כיום שמור הציור בגלריית הציורים של המוזיאון לתולדות האמנות בווינה.

## השוואה לציור "חורבן ובזיזת בית-המקדש בירושלים"
בהשוואה לגרסה המוקדמת של פוסן משנת 1626, "חורבן בית המקדש ובזיזתו", המציגה סצנה רוויית תנועה, עימותים וכאוס דרמטי, ציור זה המאוחר ומתוארך לשנת 1635 מתאפיין בסדר קומפוזיטורי מהודק, בהיררכיה ברורה של הדמויות ובחלל אדריכלי מאוזן. בעוד שהיצירה הראשונה מדגישה את עוצמת החורבן דרך סצנה אלימה שבה טיטוס מנסה לשווא לעצור את ההרס, היצירה המאוחרת נוקטת בלשון מרוסנת וסמלית יותר. הארגון המדויק של הדמויות, השקט הפנימי של הקומפוזיציה והתייחסות שקולה לנפח ולמרחב משקפים את התפתחותו של פוסן לעבר סגנון קלאסיציסטי בוגר, שבו כל אלמנט נושא משמעות מוסרית או היסטורית ברורה. קונטרסט זה בין שתי הגרסאות ממחיש את המעבר שביצע האמן מתיאור נרטיבי דרמטי לגישה הרמונית וסכמטית יותר, בהתאם לעקרונות הרציונליים שהנחו את יצירתו המאוחרת.

## קישורים חיצוניים

## הערות שוליים

קטגוריה:ציורים מהמאה ה-17
קטגוריה:ציורי שמן
קטגוריה:ירושלים באמנות
קטגוריה:חורבן בית המקדש
קטגוריה:ציורי היסטוריה
קטגוריה:ציורי מלחמה
קטגוריה:ניקולא פוסן: ציורים
קטגוריה:המוזיאון לתולדות האמנות בווינה: ציורים